ནི་བསྲེག །ཅེས་འབྱུང་བས་རྗེས་སུ་ཆགས་པ་ཆེན་པོའི་ཡེ་ཤེས་
ཀྱི་མེ་ཀུན་ནས་འབར་བ་དང་བཅས་པའི་བྷ་གའི་དཀྱིལ་འཁོར་ཡོངས་སུ་སྦྱངས་པའི་
ཐབ་ཁུང་དུ་རྡོ་རྗེའི་བླུགས་གཟར་གྱིས་བྱང་ཆུབ་ཀྱི་སེམས་ཀྱི་བསྲེག་རྫས་ལྡུགས་པར་
བྱེད་པ་བདེ་བ་ཆེན་པོའི་བསྲེག་བླུགས་དང༌། དཔལ་རྡོ་རྗེ་མཁའ་འགྲོའི་རྒྱུད་
ལས། ཕུན་སུམ་ཚོགས་ཡམ་ཤིང་ཡེ་ཤེས་མེ། །ལས་ཀྱི་རླུང་གིས་མེ་སྦར་བས། །ལྟེ་
བའི་དཀྱིལ་འཁོར་འདིར་ནི་འབར། །ཚངས་པའི་མེ་ནི་སུམ་མདོར་གནས། །དགང་
གཟར་ལ་ལ་ནཱར་ནི་གསུངས། །བླུགས་གཟར་ཁ་ནི་ར་ས་ནཱ། །དབྱུག་པ་རིན་ཆེན་
རྡོ་རྗེའི་མཐའ། །ཐོད་པ་བསྲེག་རྫས་སྣོད་ཡིན་ཏེ། །བསྲེག་བྱ་རྫས་རྣམས་ཐམས་
ཅད་དོ། །རིམ་པ་དེ་ལྟར་བརྗོད་པར་བྱ། །སྦྱིན་སྲེག་བླ་ན་མེད་པ་འདི། །ལྷ་མོ་
ཁྱོད་ལ་ངས་བཤད་དོ། །ཞེས་འབྱུང་བས་དྲི་མ་མེད་ཅིང་རབ་ཏུ་གསལ་བའི་ཡེ་ཤེས་
ཀྱི་མེ་རྣམ་པར་འབར་བ་དང་བཅས་པའི་སྤྲུལ་པ་ལ་སོགས་པའི་འཁོར་ལོ་རྣམས་ཀྱི་
-748-

སྦྱིན་སྲེག་ཆོ་ག་རྒྱས་པ།
ཐབ་ཁུང་དུ་ར་ས་ནཱ་དང་། ལ་ལ་ནཱའི་བླུགས་གཟར་དང་། དགང་གཟར་དག་གིས་
ཁམས་ཡོངས་སུ་དག་པའི་བསྲེག་རྫས་ལྡུགས་པར་བྱེད་པ། བདག་བྱིན་གྱིས་བརླབ་
པའི་བསྲེག་བླུགས་དང་། དཔལ་ཡེ་ཤེས་ཐིག་ལེའི་རྒྱུད་ལས། ཁ་ནི་ཧོམ་ཁུང་དགང་
བླུགས་ལག །ཚུལ་ནི་རང་བྱུང་མེ་ཡིན་ལ། །ཞེས་འབྱུང་བས་གཏུམ་མོའི་མེ་(༣༨༠ )
འབར་བ་དང་བཅས་པའི་ལུས་ཀྱི་ཐབ་ཀྱི་ཁའི་ཧོམ་ཁུང་དུ། ལག་པ་གཉིས་ཀྱིས་
དགང་གཟར་དང་བླུགས་གཟར་དག་གིས། བཟའ་བ་དང་བཏུང་བའི་བསྲེག་རྫས་
ལྡུགས་པར་བྱེད་པ་འདི་ནི་ནང་གི་བདག་ཉིད་ཀྱི་སྦྱིན་སྲེག་ཡིན་ནོ། །ཕྱི་རོལ་དུ་
མངོན་པར་འདུ་བྱས་པའི་ཐབ་ཁུང་དག་ཏུ་ཇི་སྐད་བཤད་པའི་བུད་ཤིང་དག་ལས་
རབ་ཏུ་འབར་བའི་མེའི་དཀྱིལ་འཁོར་དུ། བསྲེག་བླུགས་སྦྱིན་པར་བྱེད་པ་འདི་ནི་
ཕྱིའི་བདག་ཉིད་ཀྱི་སྦྱིན་སྲེག་གོ། །དེའང་ཞི་བ་དང་། རྒྱས་པ་དང༌། དབང་
དང་། མངོན་སྤྱོད་ཀྱི་དབྱེ་བས་རྣམ་པ་བཞིར་འགྱུར་རོ། །དེ་དག་གི་ནང་ཚན་གྱི་
དབྱེ་བ་ནི་མང་བ་དང་རྟོགས་སླ་བའི་ཕྱིར་འདིར་མ་བྲིས་སོ། །འདིར་ལས་དང་པོ་
པའི་བྱ་བའི་རིམ་པ་ཡིན་པའི་ཕྱིར། ཕྱིའི་སྦྱིན་སྲེག་ཅི་ལྟར་བྱ་བའི་ཚུལ་བརྗོད་པར་
བྱའོ། །དེའང་དབེན་ཞིང་ཡིད་དུ་འོང་བ་ལ་ཕུན་སུམ་ཚོགས་པའི་ས་ཕྱོགས་སུ་ཇི་
སྐད་བཤད་པའི་མཚན་ཉིད་དང་ལྡན་པའི་སའི་ཆོ་ག་བྱ་སྟེ། དུས་བཟང་པོ་ལ་བབ་
པའི་ཚེ། སྦྱིན་སྲེག་བྱ་བའི་ཕྱིར་ཐབ་ལ་སོགས་པའི་མཚན་ཉིད་བཤད་པ། ཞི་བ་
ཤར་དུ་ཟླུམ་པོ་དཀར། ། བུད་ཤིང་འོ་མ་ཅན་གྱི་རྩེ། །མེ་ནི་བྲམ་ཟེའི་རྒྱུན་ཞག་
ཤིས། ། རྒྱས་ལ་ལྷོ་རུ་གྲུ་བཞི་སེར། །འབྲས་བུ་ཅན་གྱི་རྐེད་པའི་ཆ། །རྒྱལ་རིགས་
ཁྱིམ་ནས་བྱུང་བའི་མེ། །དབང་ལ་ནུབ་ཏུ་གྲུ་གསུམ་དམར། །མེ་ཏོག་དམར་པོ་
ལྡན་པའི་ཤིང་། སྨད་འཚོང་མ་ཡི་ཁྱིམ་གྱི་མེ། །དྲག་པོ་བྱང་དུ་ཟླ་གམ་
གནག །ཚེར་མ་ཅན་གྱི་རྩ་བའི་ཆ། །གདོལ་པའི་ཁྱིམ་ནས་བྱུང་བའི་མེ། །ཞེས་
-749-

ས་སྐྱ་བཀའ་འབུམ། ཅ་ འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས།པམ་དང་པོ།
སྨོས་སོ། །དེ་ལ་ཕྱོགས་ནི་ཡོན་གྱི་བདག་པོ་ལ་སོགས་པའི་དོན་དུ་དེ་ཉིད་ཀྱི་གནས་
ཀྱི་ཕྱོགས་དང་། རང་གི་དོན་ལ་ནི་རྩ་བའི་དཀྱིལ་འཁོར་གྱི་ཕྱོགས་རྣམས་སུ་
བྱའོ། །ཁ་ལྟ་བའི་ཕྱོགས་ནི་དཀྱིལ་འཁོར་དང་འབྲེལ་པ་ལ་ཐབ་ཁུང་གི་ཤར་དུ་གནས་
ནས། དཀྱིལ་འཁོར་དང་ཐབ་ལ་ཕྱོགས་པའི་ཕྱིར་ནུབ་ཏུ་བལྟའོ། །གཞན་རྣམས་
ལའང་འདིའི་ཚུལ་གྱིས་བྱའོ། །དཀྱིལ་འཁོར་དང་མ་འབྲེལ་བ་རྣམས་ནི། ཞི་བ་ལ་
ཤར་དང༌། རྒྱས་པ་ལ་བྱང་དུ་བལྟ་བ་ལ་སོགས་པ་ཉིད་དོ། །དབྱིབས་ནི་ཚུལ་གཞན་
པས་དབང་དུ་བྱ་བ་ལ་ཟླ་གམ་དང༌། དྲག་པོ་ལ་གྲུ་གསུམ་དུ་གསུངས་ཀྱང་། འདིར་
དབང་དུ་བྱ་བ་ལ་གྲུ་གསུམ་དང༌། དྲག་པོ་ལ་ཟླ་གམ་དུ་གསུངས་པ་ནི། མེ་དང་
རླུང་དག་པ་འོད་དཔག་མེད་དང༌། དོན་ཡོད་གྲུབ་པས་ལས་དེ་དག་འགྲུབ་པ་ལ་
དགོངས་ཏེ། རྒྱུད་སྡེ་གཞན་ལས་ཀྱང་དེ་ལྟར་འབྱུང་ངོ༌། །ལས་དང་འབྲེལ་བའི་
བུད་ཤིང་དེ་དག་མ་རྙེད་ན་ཅུང་ཟད་བསྲེ་བའམ། གང་རྙེད་པའི་བུད་ཤིང་དེར་
མོས་ཏེ་སྦོམ་ཕྲ་དང་རིང་ཐུང་ཐབ་དང་འཚམ་པར་བྱའོ། །མེ་དེ་དག་མ་རྙེད་ན་ཞི་
བ་ལ་ཤིང་འོ་མ་ཅན་གཙུབས་པ་ལས་བྱུང་བའམ། དགོན་པའི་མེ་དང༌། རྒྱས་པ་
ལ་ལྕགས་སམ། མེ་ཤེལ་ལས་བྱུང་བའི་མེའམ། དགེ་འདུན་གྱི་གནས་ལས་བྱུང་བའི་
མེ་དང་། དབང་དུ་བྱ་བ་ལ་མེ་ཏོག་དམར་པོ་ཅན་གྱི་ཤིང་གཙུབས་པ་ལས་བྱུང་
བའམ། ལམ་དུ་བུས་པ་ལས་བྱུང་པའི་མེ་དང༌། དྲག་པོ་ལ་རྡོ་གཙུབས་པ་ལས་བྱུང་
བའམ། རོ་བསྲེགས་པའི་མེ་ལས་བྱའོ། །ཡང་ན་ཇི་ལྟར་རྙེད་པ་ལས་བྱས་ཀྱང་ཉེས་
པ་མེད་དོ། །ཡམ་ཤིང་ནི་བུད་ཤིང་གི་རྒྱུ་ལས་བྱུང་བ་དེའི་ཚད་བས་ཅུང་ཟད་ཐུང་
ཞིང་ཕྲ་བ་ལ་མར་དང་སྦྲང་རྩི་དང་དྲི་བཟང་པོས་བྱུག་གོ། །དྲག་པོ་ལ་ནི་ཁྲག་དང་
དུག་དང་ཞག་གིས་བྱུག་པར་བྱའོ། །ཐབ་ཁུང་རྒྱར་ནི་ཁྲུ་གང་སོགས། །ཟབས་སུ་
དེ་ཡི་ཕྱེད་ཡིན་ཏེ། །སོར་བཞི་ལ་སོགས་བསྐྱེད་བྱས་ནས། །དེ་ཡི་ཚད་ཀྱི་མུ་རན་
-750-

སྦྱིན་སྲོག་ཆོ་ག་རྒྱས་པ།
བརྩིག །ལས་ཀྱི་ཁ་ཁྱེར་དེ་ཡི་ཕྱིར། །སོར་(༣༨༡)བཞིའི་རྒྱ་ལ་དེ་ཡི་འཕང་། །ནང་
གི་ཁ་ཁྱེར་མུ་རན་ལ། །།པདྨ་གྲི་གུག་ཕྲེང་བ་བྲི། །ལས་ཀྱི་ཁ་ཁྱེར་ལས་བཞི་ཡི། །རྡོ་
རྗེ་རིན་ཆེན་པདྨ་དམར། །རྡོ་རྗེ་རྩེ་གསུམ་ཕྲེང་བ་བྲི། །ཐབ་ཆུང་བ་ལ་རྒྱར་ཁྲུ་གང་
བ་དང༌་། དེ་བཞིན་དུ་ཁྲུ་གཉིས་པ་ནས་ཤིན་ཏུ་ཆེ་བ་ལ་ཁྲུ་བཅུ་དྲུག་པའི་བར་དུ་
བྱ་ཞིང་། ཟབས་སུ་དེའི་ཕྱེད་དང་ལྡན་པར་བྱའོ། །ཐབ་ཁུང་ཁྲུ་གང་བ་ལ་སོར་
བཞིའི་ཁ་ཁྱེར་ཕྱིར་བསྐྱེད་ལ། པདྨའི་ཕྲེང་བ་དང༌། དེའི་ཕྱི་རོལ་དུ་འཕང་དང་
ཞེང་དུ་སོར་བཞི་པའི་མུ་རན་བརྩིགས་པ་ལ་གྲི་གུག་གི་ཕྲེང་བ་དགོད་པར་
བྱའོ། །དེའི་ཡང་ཕྱི་རོལ་དུ་ཞེང་དུ་སོར་བཞི་པ་ལ་འཕང་དུ་སོར་གཉིས་པའི་ལས་
ཀྱི་ཁ་ཁྱེར་བརྩིགས་པ་ལ་ཞི་བ་ལ་རྡོ་རྗེ་ཁ་ཟུམས་པ་དང༌། རྒྱས་པ་ལ་རིན་པོ་
ཆེ་དང་། དབང་དུ་བྱ་བ་ལ་པདྨ་དམར་པོ་དང་། དྲག་པོ་ལ་རྡོ་རྗེ་རྩེ་གསུམ་པ་
གདེངས་པའི་ཕྲེང་བ་བྲི་བར་བྱའོ། །དེ་བཞིན་དུ་ཁྲུ་གཉིས་པ་ནས་ཁྲུ་བཅུ་དྲུག་པའི་
བར་གྱི་ཐབ་ཁུང་ལ་ནི་སོར་བརྒྱད་པ་ནས་སོར་དྲུག་ཅུ་རྩ་བཞི་པའི་བར་གྱི་ཁ་ཁྱེར་
ལ་སོགས་པ་བསྐྱེད་དེ་སྔ་མའི་ཚུལ་གྱིས་བྱའོ། །ཐབ་དབུས་པདྨ་འདབ་བརྒྱད་
ལ། །ལྟེ་བར་རྡོ་རྗེ་གྲི་གུག་དང༌། །ཕྱོགས་བཞིར་རིགས་བཞི་མཚམས་བཞིར་
སྣོད། །ཕྱི་རོལ་འཁོར་ལོ་རིམ་པ་གསུམ། །གཞལ་ཡས་ཁང་བཅས་ཕྱོགས་མཚམས་
སུ། །ལྕགས་ཀྱུ་སོགས་བཞི་གྲི་གུག་བཞི། །ཕྱི་རོལ་དུར་ཁྲོད་དེ་ཡི་མཐར། །མུ་ཁྱུད་
ལ་གནས་ཤར་
ནས་ཤར་ཕྱོགས་སུ། ། པདྨ་དབྱུ་གུ་ཕྲེང་བ་དང༌། །སྤྱི་བླུགས་རི་དྭགས་པགས་
པའོ།
། །ལྷོར་ནི་རྩེ་གསུམ་ཟླ་ཚེས་དང༌། །རྒྱལ་མཚན་རལ་པའི་ཐོར་ཚུགས་
མིག །ནུབ་ཏུ་འཁོར་ལོ་དུང་དང་ནི། །དབྱུག་ཏོ་རལ་གྲི་ཕུབ་རྣམས་སོ། །བྱང་དུ་
མདུང་དང་དྲིལ་བུ་དང༌། །བ་དན་རྨ་བྱ་ར་སྐྱེས་བྲི། །ཕྱི་རོལ་རྡོ་རྗེའི་ཕྲེང་བ་
ལ། །མཚམས་བཞིར་རྡོ་རྗེ་ཕྱེད་པའོ། །ཐབ་ཀྱི་དབུས་སུ་དེ་དང་འཚམ་པའི་སྣ་
-751-

ས་སྐུ་བཀའ་འདུམ། ༼༧ འགྲོ་མགོན་ཆོས་རྒྱལ་འཕགས་པའི་བསུང་རབ་བླུགས་བམ་དང་པོ།
ཚོགས་པདྨ་འདབ་མ་བརྒྱད་པ་བྲིས་པའི་ལྟེ་བར་ཉི་མའི་དཀྱིལ་འཁོར་གྱི་སྟེང་
དུ། གཙོ་བོའི་མཚན་མ་རྡོ་རྗེ་དང༌། ཡུམ་གྱི་ཕྱག་མཚན་རྡོ་རྗེ་ཕྱེད་པས་ཡུ་བ་བྱས་
པའི་གྲི་གུག་དང་ ཕྱོགས་བཞིའི་འདབ་མ་ལ་གཡོན་སྐོར་གྱི་རིམ་པས། རྡོ་རྗེ་
དང༌། རལ་གྲི་དང་། པདྨ་དང༌། རིན་པོ་ཆེས་མཚན་པའི་ཁ་ཊཱཾ་ག་དང་།
མཚམས་བཞིར་ཐོད་པ་བཞི་བྲིའོ། །ལས་ཀྱི་ཁ་ཁྱེར་གྱི་ཕྱི་རོལ་དུ། ཐབ་དང་འཚམ་
པའི་ཚད་གཞལ་ཏེ། ར་བ་དང༌། ཀ་བ་དང༌། རྩིབས་དང་བཅས་པའི་འཁོར་ལོ་
རིམ་པ་གསུམ་ལ་རྡོ་རྗེ་དང༌། གྲི་གུག་སྔོན་པོ་དང༌། པདྨ་དང་། གྲི་གུག་དམར་
པོ་དང་། འཁོར་ལོ་དང་། གྲི་གུག་དཀར་པོ་རྣམས་བྲི་ཞིང༌། དེའི་ཕྱི་རོལ་དུ་དཀྱིལ་
འཁོར་གཞན་དང་མཚུངས་པར་ཆ་ཆེན་དང་ཆ་ཕྲན་གྱི་ཐིག་གིས་ཆ་ཕྱེ་ནས། རྩིག་
པ་ལྔ་དང་ལྡན་ཞིང་། གྲུ་བཞི་པ། སྒོ་བཞི་པ། འདོད་ཡོན་གྱི་སྣམ་བུ་དང༌། ཕ་
གུ་དང་། དྲ་བ་དང་། དྲ་བ་ཕྱེད་པ་དང་། མདའ་ཡབ་དང༌། པུ་ཤུ་དང༌། རྟ་
བབས་དང་། པདྨའི་ཕྲེང་བ་དང་། དུར་ཁྲོད་དང་། ལས་དང་རྗེས་སུ་མཐུན་པའི་
ཁ་དོག་ཅན་གྱི་མུ་ཁྱུད་དང༌། རྡོ་རྗེའི་ཕྲེང་བ་དང༌། མེའི་ཕྲེང་བ་དང་། གྲྭ་བཞིར་
རྡོ་རྗེ་ཕྱེད་པ་བྲིའོ། །ནང་གི་སྒོ་བཞིར་ཕྱོགས་ཀྱི་མདོག་ཅན་གྱི་ལྕགས་ཀྱུ་དང་། དྲིལ་
བུ་དང༌། ལྕགས་སྒྲོག་དང་། ཞགས་པ་རྣམས་རིམ་པ་བཞིན་དང་། མཚམས་
བཞིར་སྔོ་ཞིང་སེར་བ་དང་། སེར་ཞིང་དམར་བ་དང་། དམར་ཞིང་ལྗང་བ་དང་
ལྗང་ཞིང་སྔོ་བའི་མདོག་ཅན་གྱི་གྲི་གུག་བཞི་རིམ་པ་ལས་བཟློག་པས་བྲིའོ། །ཕྱི་རོལ་
གྱི་མུ་ཁྱུད་ལ་ཤར་ཕྱོགས་སུ་ཚངས་པ་འཁོར་དང་བཅས་པ་མཚོན་པའི་ཕྱིར། (༣༨༢)
པདྨ་དང་། དབྱུ་གུ་གསུམ་པ་དང་། ཕྲེང་བ་དང་། རིལ་བ་སྤྱི་བླུགས་དང་། ཁྲི་
སྙན་སཱ་ལེའི་པགས་པ་རྣམས་བྲིའོ། །ལྷོར་དབང་ཕྱུག་ཆེན་པོ་འཁོར་དང་བཅས་པའི་
མདུང་རྩེ་གསུམ་པ་དང༌། ཟླ་བ་ཚེས་པ་དང༌། རྒྱལ་མཚན་དང་། རལ་པའི་ཅོད་
-752-

སྦྱིན་སྲེག་ཆོ་ག་རྒྱས་པ།
པན་དང༌། མིག་རྣམས་བྲིའོ། །ནུབ་ཏུ་ཁྱབ་འཇུག་འཁོར་དང་བཅས་པའི་འཁོར་
ལོ་དང་། དུང་དང་། དབྱུག་ཏོ་དང༌། རལ་གྲི་དང༌། ཕུབ་རྣམས་བྲིའོ། །བྱང་
དུ་གཞོན་ནུ་ཀཱརྟི་ཀ་འཁོར་དང་བཅས་པའི་མདུང་ཐུང་དང༌། དྲིལ་བུ་དང་། བ་
དན་དང་། རྨ་བྱ་དང་། ར་སྐྱེས་རྣམས་བྲི་བར་བྱའོ། །རྩ་བའི་དཀྱིལ་འཁོར་གྱི་
ཕྱོགས་བཞིར་བྱེད་པའི་ཐབ་ཁུང་ནི། རྒྱས་པའི་ཐབ་ཁུང་ཞི་བའི་ཐབ་ལས་ཉིས་འགྱུར་
གྱིས་ཆེ་བ་དང༌། དབང་དུ་བྱ་བའི་ཐབ་ཞི་བ་དང་མཉམ་པ་དང་། དྲག་པོ་ལ་ཞི་
བའི་ཐབ་ཁུང་བས་དྲུག་ཆའི་ཚད་ཀྱིས་དམའ་བར་བྱའོ། །རྩ་བའི་དཀྱིལ་འཁོར་དང་
མ་འབྲེལ་བའི་རྒྱས་པ་ལ་སོགས་པའི་ཐབ་ཀྱང༌། ཁྲུ་གང་པ་ནས་ཁྲུ་བཅུ་དྲུག་པའི་
བར་ཇི་ལྟར་མོས་པ་བྱས་པས་རུང་བ་ཉིད་དོ། །དབང་གི་ཐབ་ཁུང་དུ་དགུག་པ་
དང་། དྲག་པོའི་ཐབ་ཁུང་དུ་བསྐྲད་པ་དང༌། དབྱེ་བ་དང་། རེངས་པ་ལ་སོགས་
པའི་སྦྱིན་སྲེག་བྱའོ། །སཾ་པུ་ཊའི་རྒྱུད་ཕྱི་མ་ལས། ཐབ་ཁུང་ཞེས་བྱ་བ་ནི། ཟླུམ་
པོ་དང་། གྲུ་བཞི་དང་། ཟླ་བ་ཕྱེད་པ་དང༌། གྲུ་གསུམ་མོ་ཞེས་འབྱུང་བ་ལས། བླ་
མའི་མན་ངག་གིས། ཇི་སྐད་བཤད་པའི་མཚན་ཉིད་ཅན་གྱིས་རྒྱས་པའི་ཐབ་ཁུང་
གི་ནང་དུ་ཞི་བའི་ཐབ་དང་དེའི་ནང་དུ་དབང་གི་ཐབ་ཁུང་གྲུ་གསུམ་པ་བྱ་ཞིང་།
དེའི་ངོས་དག་ཏུ་ཟླ་གམ་གསུམ་འབྱུང་བ་ནི་དྲག་པོའི་ཐབ་ཁུང་ཡིན་ལ། ནང་གི་
ཐབ་དེ་དག་སོ་སོའི་མཚན་མ་དང་བཅས་པའི་ལས་ཀྱི་ཁ་ཁྱེར་དང་ལྡན་པར་བྱ་
ཞིང་། ཟབས་སུ་བརྐོ་བར་མི་བྱའོ། །དེའི་དབུས་སུ་བདེ་བ་ཆེན་པོའི་དཀྱིལ་འཁོར་
དང་། ཕྱི་རོལ་དུ་སྔར་བསྟན་པའི་མཚན་ཉིད་ཅན་གྱི་དཀྱིལ་འཁོར་རྫོགས་པར་
བྲིའོ། །དེར་ལས་ཐམས་ཅད་ཀྱི་སྦྱིན་སྲེག་བྱར་རུང་བ་ཉིད་དོ། །ཞེས་གསུངས་
སོ། །གཞན་ཡང་རྡོ་རྗེ་མཁའ་འགྲོ་ལས། ཡང་ན་ཡིད་ནི་གང་དགའ་བར། །ཁྲུ་
གང་ཟླུམ་པོ་ཁ་ཁྱེར་བཅས། །པདྨ་རྒྱས་པ་ལྟ་བུ་ཡི། །ཁ་ཁྱེར་སོར་བཞིའི་ཚད་ཙམ་
-753-

ས་སྐྱ་བཀའ་འབུམ། ༼༧༽ འགྲོ་མགོན་ཆོས་རྒྱལ་འཕགས་པའི་གསུང་རབ་གློགས་བམ་དང་པོ།
གྱི། །ཁ་ནི་པདྨ་རྒྱས་པ་འདྲ། །ཞི་བ་བཞིན་དུ་ཕྱི་རུ་བསྐྱེད། །ཕྱོགས་སུ་རྡོ་རྗེས་
མཚན་པ་སྟེ། །འོག་དང་སྟེང་ནི་ཐམས་ཅད་དུ། །ཐབ་ཁུང་ཀུན་ནས་ཟླུམ་པོའོ། །ཆུ་
རུ་སོར་མོ་བརྒྱད་པ་ལ། །འཕང་དུ་སོར་མོ་གཅིག་པའོ། །འཁོར་ལོ་རིན་ཆེན་པདྨ་
དང༌། །རལ་གྲི་མཚོན་ཆར་རབ་ཏུ་ལྡན། །དེ་དབུས་རྡོ་རྗེའི་ཕྱག་རྒྱ་སྦྱར། །རྡོ་རྗེའི་
ཕྲེང་བས་མཐའ་ནས་བསྐོར། །ཐབ་ཁུང་གི་ནི་ཆོ་གའོ། །ཞེས་འབྱུང་བས་ཞི་བའི་
ཐབ་ཁུང་ཉིད་དུ་ལས་གང་བྱེད་པའི་མཚན་མ་བཀོད་ནས་ལས་དེའི་སྦྱིན་སྲེག་བྱར་
རུང་བ་ཉིད་དོ། །ཐབ་ཁུང་དེ་དག་གི་ཟབས་སུ་བརྐོ་བར་མི་རུང་བའམ་མི་ནུས་པ་
ལ་ནི་བྲིས་པས་རུང་ངོ༌་། །དེ་ལྟར་བསྒྲུབས་པའི་ཐབ་ཁུང་གོང་དུ་སྨོས་པའི་བུད་ཤིང་
ཐབ་དང་འཚམ་ཞིང་། དབྱིབས་མཚུངས་
ངས་ལ་འཕང་ཅུང་ཟད་མཐོ་བར་བརྩིག་
གོ། །ཆས་གོས་འདུག་སྟངས་བསམ་པ་དང་། །ལྷ་ཡི་རྟེན་དང་ཉམས་དང་
མདངས། །གསང་སྔགས་ཀྱི་ནི་སྤེལ་